open-index/open-wikipedia-markdown huggingface dataset:
Λιγκ Καπ Ελλάδας πετοσφαίρισης ανδρών 2016-2017

Το **[[Λιγκ Καπ Ελλάδας πετοσφαίρισης ανδρών|Λίγκ Καπ]] πετοσφαίρισης ανδρών για την περίοδο 2016-17** ήταν η 6η διοργάνωση στην ιστορία του θεσμού. Η διοργάνωση ονομάζεται επίσημα **Λιγκ Καπ "[[Νίκος Σαμαράς]]"**, στη μνήμη του μεγάλου πετοσφαιριστή του Α.Ο. Ορεστιάδας, που μας άφησε τόσο πρόωρα τον Ιανουάριο του 2013. Διοργανώθηκε από την Ε.Σ.Α.Π.  με τη συμμετοχή των δώδεκα ομάδων της  Βόλεϊ Λιγκ 2016-17. Κυπελλούχος αναδείχθηκε ο Ολυμπιακός Πειραιώς, για 4η φορά στην ιστορία του.

## Προκριματική φάση
Η προκριματική φάση διεξήχθη το τριήμερο 14 με 16 Οκτωβρίου 2016 και οι ομάδες χωρίστηκαν σε 4 ομίλους των τριών.

### Α' Όμιλος ([[Θεσσαλονίκη]] – Γυμναστήριο ΠΑΟΚ Σπορτς Αρένα)
**Βαθμολογία**

**Αγώνες**

### Β' Όμιλος ([[Χαλκίδα]] – Γυμναστήριο "Τάσος Καμπούρης" Κανήθου)
**Βαθμολογία**

**Αγώνες**

### Γ' Όμιλος ([[Βραχάτι]] – Γυμναστήριο "Γ. Τριαντάφυλλος" Βέλου-Βόχας)
**Βαθμολογία**

**Αγώνες**

### Δ' Όμιλος ([[Ερμούπολη]] – Δ.Α.Κ. Σύρου "Δημήτριος Βικέλας")
**Βαθμολογία**

**Αγώνες**

## Τελική φάση
Η τελική φάση (Φάιναλ-4) επρόκειτο να διεξαχθεί στην Κύπρο το διήμερο 26 και 27 Ιανουαρίου 2017, στην πρωτεύουσα Λευκωσία. Οι αρχές του νησιού όμως δεν πήραν την ευθύνη για την ομαλή διεξαγωγή των αγώνων, και έτσι ουσιαστικά δεν έγινε φάιναλ-4. Η διοργάνωση συνεχίστηκε με τους αγώνες (ημιτελικοί και τελικός) να διεξάγονται σε έδρες των ομάδων που προέκυψαν με κλήρωση. Ο 1ος ημιτελικός ανάμεσα σε Ολυμπιακό και Παναθηναϊκό έγινε στο Γυμναστήριο Ρέντη «Μελίνα Μερκούρη» και ο 2ος ανάμεσα σε Π.Α.Ο.Κ. και Ηρακλή Θεσσαλονίκης στην Πυλαία. Ο τελικός έγινε στις 28 Ιανουαρίου στον Πειραιά με τηλεοπτική κάλυψη από το συνδρομητικό κανάλι Novasports. 

### Ημιτελικοί

### Τελικός
Ο τελικός έγινε στον Πειραιά, στο Γυμναστήριο «Μελίνα Μερκούρη» Ρέντη.

* **Πολυτιμότερος Παίκτης (MVP)**:  Κονσταντίν Τσούπκοβιτς (Ολυμπιακός Πειραιώς)
* **Διαιτητές:** Γεωργουλέας - Θέμελης
* **Συνθέσεις:
** **''' (Μπόσκαν): Σουλτανόπουλος 4 (2/3 επ, 2 μπλοκ), Στιβαχτής, Κοκκινάκης 6 (4/9 επ, 1 άσσος, 1 μπλοκ, 73% υπ - 47% άριστες), Κόστα 10 (8/10 επ, 2 μπλοκ), Αγκάμεζ 13 (13/26 επ), Τσούπκοβιτς 14 (14/22 επ, 40% υπ - 10% άριστες) / Στεφάνου (λ, 78% υπ - 56% άριστες), Ζουπάνης, Φιλίποφ, Φράγκος
**  Π.Α.Ο.Κ. (Καλμαζίδης): Πέτκοβιτς, Σακόγλου 15 (14/27 επ, 1 μπλοκ), Ανδρεάδης 7 (4/6 επ, 1 άσσος, 2 μπλοκ), Τακουρίδης 4 (4/9 επ), Σαφράνοβιτς 4 (4/12 επ, 75% υπ - 67% άριστες), Ντάντε 14 (13/24 επ, 1 μπλοκ, 69% υπ - 50% άριστες) / Γκαράς (λ, 50% υπ - 23% άριστες), Κωνσταντινίδης (λ, 40% υπ - 40% άριστες), Παντακίδης, Τερζής, Σωτηρίου 4 (4/7 επ, 50% υπ - 40% άριστες), Σμαραγδής, Παπαδόπουλος

## Παραπομπές


## Εξωτερικοί σύνδεσμοι - Πηγές
*Το πανόραμα του Λιγκ Καπ "Νίκος Σαμαράς" 2016-17 www.volleyleague.gr
* Λιγκ Καπ "Νίκος Σαμαράς" 2016-17 - Πρόγραμμα Ομίλων www.volleyleague.gr
* Τελικός Λιγκ Καπ 2016-17 - Χρυσή Βίβλος www.volleyleague.gr
* Ο Τσούπκοβιτς Πολυτιμότερος Παίκτης (MVP) Λιγκ Καπ 2016-17 www.volleyleague.gr
* Πλήρη αποτελέσματα-στατιστικά των αγώνων του Λιγκ Καπ 2016-17 www.volleyleague.gr



2016 2017
Λιγκ Καπ Ελλαδας Πετοσφαιρισης Ανδρων 2016 2017
Λιγκ Καπ Ελλαδας Πετοσφαιρισης Ανδρων 2016 2017
Πανεπιστήμιο της Λιέιδα

Το **Πανεπιστήμιο της Λιέιδα** (Universitat de Lleida, UdL) είναι δημόσιο πανεπιστήμιο που βρίσκεται στη Λιέιδα. Είναι το αρχαιότερο πανεπιστήμιο της Καταλονίας και του τέως Στέμματος της Αραγώνας και ένα από τα αρχαιότερα της Ευρώπης καθώς ιδρύθηκε το 1300 από τον Ιάκωβο Β΄. Σήμερα διαθέτει τέσσερις πανεπιστημιουπόλεις και είναι ιδιαίτερα γνωστό για την εξειδίκευσή του στις αγροτικές και δασικές επιστήμες. Το ακαδημαϊκό έτος 2015/16 φοίτησαν στο πανεπιστήμιο 11.010 άτομα.

## Ιστορία
Το Πανεπιστήμιο της Λιέιδα ιδρύθηκε την 1η Σεπτεμβρίου 1300 μετά από διάταγμα του Ιάκωβου Β΄ που είχε ακολουθήσει την παπική βούλα του Βονιφάτιου Η΄ που όριζε την ίδρυση πανεπιστημίου (στα λατινικά *Studium generale*) στα εδάφη του Στέμματος της Αραγώνας. Η ίδρυση του πανεπιστημίου οδήγησε στη δημιουργία μια ξεχωριστής συνοικίας για τους φοιτητές του που προέρχονταν από το σύνολο των εδαφών του στέμματος στην Ιβηρική χερσόνησο και τη Μεσόγειο. Η παρακμή του πανεπιστημίου επήλθε σταδιακά κατά τη διάρκεια του 17ου αιώνα λόγω των πολέμων μεταξύ της γαλλικής και ισπανικής μοναρχίας και της Εξέγερσης των Θεριστών το 1640.  Η ήττα των υποστηρικτών του αρχιδούκα Καρόλου κατά τη διάρκεια του Πολέμου της Ισπανικής Διαδοχής και η καταπίεση των καταλανικών νόμων και θεσμών από τον Φίλιππο Ε΄ επέφερε τη συγχώνευση όλων των καταλανικών πανεπιστημίων σε αυτό της Σερβέρα. Το κλείσιμο του πανεπιστημίου της Λιέιδα επήλθε επίσημα το 1717 μετά από 417 χρόνια λειτουργίας. Επανιδρύθηκε ε το 1991 από την Κυβέρνηση της Καταλονίας.

## Παραπομπές


Κατηγορία:Πανεπιστήμια στην Καταλωνία
Κατηγορία:Λιέιδα
ΒΙΟΜΑΝ (συσκευές ανύψωσης)

Η** ΒΙΟΜΑΝ** είναι ελληνική κατασκευαστική εταιρεία μηχανών που εδρεύει στο Κορωπί, κοντά στην Αθήνα. Ιδρύθηκε το 1967 από δύο μηχανικούς και έχει επικεντρωθεί στο σχεδιασμό και την κατασκευή μιας ευρείας ποικιλίας, από συσκευές ανύψωσης/εξοπλισμού χειρισμού υλικών (υδραυλικές και ηλεκτρικές, πλατφόρμες, αναβατόρια, περονοφόρα, ανατρεπόμενα οχήματα κ.λπ.). Τα πρώτα προϊόντα περιλαμβάνονται στη σειρά των οχημάτων *Tiger*, που αποτελείται από ελαφριά και βαριά ανατρεπόμενα φορτηγά και ανυψωτικά μηχανήματα (δεν παράγεται πλέον).

## Εξωτερικοί σύνδεσμοι/Πηγές
* L.S. Skartsis, "Greek Vehicle & Machine Manufacturers 1800 to present: A Pictorial History", Marathon (2012) ISBN 978-960-93-4452-4 (eBook)
* http://www.bioman.gr

Κατηγορία:Ελληνικές βιομηχανίες
Κατηγορία:Ελληνικά εμπορικά σήματα
AutoDiana

Η **AutoDiana** ήταν ελληνική εταιρία κατασκευής οχημάτων με έδρα τη Θεσσαλονίκη, σε λειτουργία από το 1975 έως το 1984. Το κύριο προϊόν ήταν το μοντέλο Unicar (δεν πρέπει να συγχέεται με ισπανική αμαξοποιία με το ίδιο όνομα), ένα φορτηγό 4x4 πολλαπλών χρήσεων. Είχε ωφέλιμο φορτίο 1500&#x20;κιλών, κινητήρα Mercedes-Benz Diesel, και άξονες Dodge. Η παραγωγή του, μαζί με πολλών άλλων οχημάτων πολλαπλών χρήσεων, διεκόπη μετά από αλλαγή του νόμου για τα αγροτικά οχήματα το 1984.

## Πηγές
* L.S. Skartsis and G.A. Avramidis, "Made in Greece", Typorama, Patras, Greece (2003) ISBN 960-7620-30-5 (republished by the University of Patras Science Park, 2007).
* L.S. Skartsis, "Greek Vehicle & Machine Manufacturers 1800 to present: A Pictorial History", Marathon (2012) ISBN 978-960-93-4452-4 (eBook)

## Εξωτερικοί σύνδεσμοι
* Trucks of the world

Κατηγορία:Πρώην ελληνικές αυτοκινητοβιομηχανίες
Κατηγορία:Ελληνικά εμπορικά σήματα
ΔΗΝΑΠ

Η** ΔΗΝΑΠ** (Δ. Αποστολόπουλος O. E.) ήταν μία από τις μικρότερες ελληνικές εταιρείες κατασκευής μηχανών και φορτηγών. Το εργοστάσιο της βρισκόταν στη Λ. Λιοσίων, στην Αθήνα. Το *Dinap 1200* ήταν ένα τρίκυκλο φορτηγό που παράχθηκε κατά το δεύτερο μισό της δεκαετίας του 1960. Τροφοδοτούταν από ένα 1200cc,  αερόψυκτο Volkswagen κινητήρα και μπορούσε να μεταφέρει νόμιμα μέχρι 1.000 kg (2.205 lb). Το φορτίο αυτό ήταν υψηλότερο από το αντίστοιχο των περισσότερων τρίκυκλων φορτηγών, αλλά αυτό έκανε μικρή διαφορά από τα οχήματα αυτά που συχνά είχαν φορτωθεί αντικείμενα έως και 3 τόνων.

## Πηγές
* L.S. Skartsis and G.A. Avramidis, "Made in Greece", Typorama, Patras, Greece (2003) ISBN 960-7620-30-5 (republished by the University of Patras Science Park, 2007).
* L.S. Skartsis, "Greek Vehicle & Machine Manufacturers 1800 to present: A Pictorial History", Marathon (2012) ISBN 978-960-93-4452-4 (eBook)

Κατηγορία:Πρώην επιχειρήσεις της Ελλάδας
Κατηγορία:Πρώην ελληνικές αυτοκινητοβιομηχανίες
Aral AG

Η **Aral** είναι εταιρεία καυσίμων αυτοκινήτων και πρατήρια βενζίνης, με έδρα το Μπόχουμ της Γερμανίας. Είναι παρούσα στη Γερμανία και το Λουξεμβούργο, αλλά στο παρελθόν διέθετε πρατήρια στις περισσότερες χώρες της Δυτικής και Κεντρικής Ευρώπης. Ιδρύθηκε το 1898 ως «Westdeutsche Benzol-Verkaufs-Vereinigung GmbH». Η εταιρεία μετονομάστηκε σε Aral το 1924, μία επωνυμία που προέρχεται από τις γερμανικές λέξεις «ARomaten» και «ALiphaten», αναφερόμενες στα αρωματικά και αλειφατικά συστατικά που βρίσκονται στη βενζίνη, αντίστοιχα. Το σύνθημα της εταιρείας είναι *alles super*.

Στις 15 Ιουλίου του 2001, συμφωνήθηκε ότι το 51% των μεριδίων στη Veba ΟΙ AG θα αποκτούσε η Deutsche BP AG. Την 1η Φεβρουαρίου του 2002, η εξαγορά ολοκληρώθηκε. Η επωνυμία Aral διατηρήθηκε, ενώ 650 σταθμοί BP στη Γερμανία μετονομάστηκαν σε Aral. 6 επώνυμα πρατήρια BP παρέμεναν σε λειτουργία στη Γερμανία για την προστασία των δικαιωμάτων της εταιρείας όσον αφορά την επωνυμία, ενώ αλλού, όπως σε Πολωνία και Αυστρία, τα πρατήρια Aral μετονομάστηκεν σε BP. Σε ορισμένες χώρες τα πρατήρια Aral πωλήθηκαν σε εθνικές εταιρείες.

## Προϊόντα
Η Aral προσφέρει διάφορα προϊόντα πετρελαίου. Εκτός από την κλασική βενζίνη, το πετρέλαιο κίνησης και τα λιπαντικά, διαθέτει φυσικό αέριο, υγραέριο όπως προπάνιο ή βουτάνιο, υγρό και αέριο υδρογόνο και πετρέλαιο θέρμανσης.

Πολλά πρατήρια της Aral προσφέρουν ένα ευρύτερο φάσμα αντικειμένων, συχνά επίσης PetitBistro. Επιπλέον, εμπεριέχουν πλυντήριο αυτοκινήτων για τον καθαρισμό του εξωτερικού και του εσωτερικού αυτοκινήτων και οχημάτων.

Για τις επιχειρήσεις, η Aral προσφέρει διαφορετικούς τύπους καρτών καυσίμων. Υπάρχει η Aral CardKomfort για τις μικρές επιχειρήσεις, η Aral CardPlus για τις μεγαλύτερες εταιρείες και η Aral CardTruck με πρόσθετες υπηρεσίες που σχετίζονται με φορτηγά.

Σε μία μελέτη αποτύπωσης της ποιότητας των προσφορών και των υπηρεσιών προς τους πελάτες, στους σταθμούς φυσικού αερίου, η οποία πραγματοποιήθηκε από την Deutsche Gesellschaft für Verbraucherstudien (DtGV, Γερμανική Ένωση Μελέτης για τον Πελάτη) σε συνεργασία με τη N24, η Aral τερμάτισε 3η πίσω από την Q1 και την OIL.

## Λογότυπο
Το λογότυπο της εταιρείας όπως έχει εξελιχθεί με το πέρασμα του χρόνου. Κύριο στοιχείο του λογότυπου είναι το σχήμα ρόμβου, στο οποίο εμπεριέχεται η εκαστοτε επωνυμία της εταιρείας.


 Aral Logo 1917.svg|1918–1927 
 Aral Logo 1927.svg|1927–1952
 Aral Logo 1952.svg|1952–1971
 Aral Logo 1971.svg|1971–2000
 Aral Logo.svg|2000–σήμερα


## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις ενέργειας
Κατηγορία:Επιχειρήσεις της Γερμανίας
Κατηγορία:Γερμανικά εμπορικά σήματα
Άρης Χωλόπουλος

Ο **Άρης Χωλόπουλος**, γεννημένος στις 26 Μαΐου 1971, είναι Έλληνας πρώην διεθνής επαγγελματίας καλαθοσφαιριστής, ο οποίος αγωνιζόταν στην θέση του σμολ φόργουορντ.

## Καριέρα
Ο Χωλόπουλος ξεκίνησε να αγωνίζεται στα δώδεκα του χρόνια στον Γ.Σ. Κοζάνης και το 1986 συνέχισε στον Ηρακλή Θεσσαλονίκης. Στους "κυανόλευκους" παρέμεινε για δέκα χρόνια, μπαίνοντας στο φάιναλ-φορ του ελληνικού πρωταθλήματος τρεις φορές. Κορυφαία χρονιά υπήρξε το 1994-95, όταν ο Ηρακλής κατέλαβε την τέταρτη θέση στην κανονική περίοδο με είκοσι νίκες και έξι ήττες, κερδίζοντας όμως τον ΠΑΟΚ με μειονέκτημα έδρας στην σειρά των μικρών τελικών, κατέλαβε την τρίτη θέση στην τελική κατάταξη και κέρδισε την συμμετοχή του στην Ευρωλίγκα. Παράλληλα, συμμετείχε στον τελικό του κυπέλλου Ελλάδας του 1994, όπου ο Ηρακλής ηττήθηκε με 63-51 από τον Ολυμπιακό.

Το καλοκαίρι του 1996, μεταγράφηκε στον Άρη, με τον οποίο αγωνίστηκε σε 21 παιχνίδια πρωταθλήματος με μέσο όρο 2,5 πόντων ανά αγώνα. Με τους "κίτρινους" κατέκτησε το κύπελλο Κόρατς, όταν στις 3 Απριλίου 1997 ανέτρεψαν την εντός έδρας ήττα με 66-77 από την Τόφας Προύσας, κερδίζοντας στην Τουρκία με 70-88. Ο Χωλόπουλος αγωνίστηκε σε έντεκα αγώνες της διοργάνωσης με μέσο όρο 2,1 πόντων.

Έκλεισε την αγωνιστική του καριέρα το 2000, αφού αγωνίστηκε στις ομάδες του Φίλιππου Θεσσαλονίκης και του Έσπερου Καλλιθέας. 

Παράλληλα με την καριέρα του σε επίπεδο συλλόγων, φόρεσε την φανέλα των εθνικών ομάδων παίδων, εφήβων, νέων και ανδρών. Έπαιξε σε 12 αγώνες με την εθνική ανδρών με μέσο όρο 5,8 πόντων ανά παιχνίδι.

Συνέχισε στην προπονητική, αναλαμβάνοντας ως περιφερειακός προπονητής της Ε.ΚΑ.Σ.ΔΥ.Μ. από το 2001 ως το 2004, ενώ παράλληλα υπήρξε βοηθός προπονητή στην εθνική εφήβων το 2003 και στην εθνική γυναικών την επόμενη χρονιά.

Το 2006, κάθισε στον πάγκο του Λασσάνη Κοζάνης, φθάνοντας μέχρι την γ' εθνική κατηγορία. Το 2012, ανέλαβε την ομάδα των Διόσκουρων Κοζάνης στους οποίους παραμένει μέχρι σήμερα.

Κόρη του είναι η διεθνής καλαθοσφαιρίστρια Βασιλική Χωλοπούλου.

## Παραπομπές


## Εξωτερικοί σύνδεσμοι
* 
* Ο Χωλόπουλος στους Διόσκουρους | Infobasket

Κατηγορία:Έλληνες καλαθοσφαιριστές
Κατηγορία:Σμολ φόργουορντ
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Έσπερου Καλλιθέας
Κατηγορία:Προπονητές καλαθοσφαίρισης Διόσκουρων Κοζάνης
Ηρακλής (αυτοκινητοβιομηχανία)

Η** Ηρακλής** ήταν ελληνική κατασκευαστική εταιρεία γεωργικών μηχανημάτων που έδρευε στη Κέρκυρα. Επίσης, παρήγαγε ανάλαφρα οχήματα που κατηγοριοποιούνταν ως "γεωργικά μηχανήματα", σύμφωνα με το ελληνικό δίκαιο, συμπεριλαμβανομένου και του ανάλαφρου οχήματος παντός εδάφους. Το τελευταίο χρησιμοποίησε μέρη της *[[NAMCO|Namco]]* και κινητήρες των *[[Mitsubishi Motors|Mitsubishi]]*, *Kubota* και *Ruggerini*. Μικρός αριθμός του συγκεκριμένου τύπου παρήχθησε από την συγκεκριμένη εταιρεία, μεταξύ των ετών 1980 και 1983.

## Παραπομπές

## Εξωτερικοί σύνδεσμοι
* World vehicle manufacturers

Κατηγορία:Κέρκυρα
Κατηγορία:Πρώην ελληνικές αυτοκινητοβιομηχανίες
Κατηγορία:Ελληνικά εμπορικά σήματα

Κατηγορία:Πρώην επιχειρήσεις της Ελλάδας
Ράινερ Ράουφμαν

Ο **Μάρκος** **Ράινερ Ράουφμαν** (ή Μάρκος Ράουφμαν) είναι πρώην ποδοσφαιριστής που αγωνιζόταν ως κεντρικός επιθετικός.

Αφότου αγωνίστηκε τα περισσότερα χρόνια της καριέρας του στη Γερμανία, συνέχισε στην Κύπρο και στην Ομόνοια Λευκωσίας. Επιπρόσθετα, πολιτογραφήθηκε Κύπριος και συμμετείχε στην Εθνική Κύπρου (ποδόσφαιρο ανδρών).

## Τίτλοι-διακρίσεις
### Ομαδικά
* Πρωτάθλημα Α΄ κατηγορίας: 2000-01, 2002-03
* Κύπελλο Κύπρου: 1999–00
* Super Cup: 2001, 2003

### Ατομικά
* Πρώτος σκόρερ Α΄ κατηγορίας: 1997–98, 1998–99, 1999–00, 2000–01

## Παραπομπές


## Εξωτερικοί σύνδεσμοι
* 
* 
* Cyprus stats at Eu-Football

Κατηγορία:Γερμανοί ποδοσφαιριστές
Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές Αρμίνια Μπίλεφελντ
Κατηγορία:Ποδοσφαιριστές ΛΑΣΚ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Εθνικής Κύπρου
Κατηγορία:Κύπριοι προπονητές ποδοσφαίρου
Κατηγορία:Προπονητές ποδοσφαίρου Ολυμπιακού Λευκωσίας
Κατηγορία:Πολιτογραφημένοι πολίτες της Κύπρου
Ντίμιταρ Μακρίεφ

Ο **Ντίμιταρ Μακρίεφ** είναι ένας Βούλγαρος ποδοσφαιριστής ο οποίος αγωνίζεται στη θέση του κεντρικού επιθετικού στην Νέα Σαλαμίνα Αμμοχώστου.

Έχει αγωνιστεί, μεταξύ άλλων, στην Λέφσκι Σόφιας, ΤΣΣΚΑ Σόφιας και ΝΚ Μάριμπορ. Επίσης έχει συμμετάσχει στην Εθνική Βουλγαρίας.

## Παραπομπές


## Εξωτερικοί σύνδεσμοι
*Profile at 90 Minut 
*Profile at LevskiSofia.info
*Player Profile at Soccerway

Κατηγορία:Βούλγαροι ποδοσφαιριστές
Κατηγορία:Ποδοσφαιριστές Εθνικής Βουλγαρίας
Κατηγορία:Ποδοσφαιριστές Λέφσκι Σόφιας
Κατηγορία:Ποδοσφαιριστές ΤΣΣΚΑ Σόφιας
Κατηγορία:Ποδοσφαιριστές Ίντερ
Κατηγορία:Ποδοσφαιριστές Γκούρνικ Ζάμπζε
Κατηγορία:Ποδοσφαιριστές ΑΚ Μπελλιντσόνα
Κατηγορία:Ποδοσφαιριστές ΦΚ Κιάσσο
Κατηγορία:Ποδοσφαιριστές Ντιζόν ΦΚΟ
Κατηγορία:Ποδοσφαιριστές ΝΚ Μάριμπορ
Κατηγορία:Ποδοσφαιριστές ΦΚ Κρίλια Σοβέτοφ Σαμάρα
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Βούλγαροι Μακεδόνες
Κατηγορία:Ποδοσφαιριστές Π.Ο. Ξυλοτύμβου
Κρίστιαν Μπέρκελ

Ο **Κρίστιαν Μπέρκελ** (*Christian Berkel*, 28 Οκτωβρίου 1957) είναι Γερμανός ηθοποιός.

Γεννήθηκε το 1957 στο Δυτικό Βερολίνο. Σπούδασε υποκριτική στη Γερμανική Ακαδημία Τηλεόρασης και Κινηματογράφου του Βερολίνου από το 1975 ως το 1977. Ο πρώτος του κινηματογραφικός ρόλος ήταν στην ταινία *[[Το αυγό του φιδιού (ταινία)|Το αυγό του φιδιού]]* του Ίνγκμαρ Μπέργκμαν. Στη συνέχεια έπαιξε στις ταινίες *[[Το Πείραμα (ταινία 2001)|Το Πείραμα]]*, *[[Η Πτώση (ταινία)|Η πτώση]]*, *[[Μαύρη λίστα (ταινία)|Μαύρη λίστα]]* και *[[Επιχείρηση Βαλκυρία (ταινία)|Επιχείρηση Βαλκυρία]]*. 

## Φιλμογραφία
### Κινηματογράφος

### Τηλεόραση
*1978 Tatort
*1982 Steckbriefe
*1990-1993 Derrick
*1996 Der Mann ohne Schatten
*2006-... Der Kriminalist 
*2007 Der letzte Zeuge
*2014 Ein starkes Team

## Παραπομπές


Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί τηλεόρασης
Avin Oil

Η **Avin Oil** είναι εταιρεία εμπορίας πετρελαιοειδών με έδρα το Μαρούσι Αττικής στην Ελλάδα, με δραστηριότητα σε 9 χώρες. Αποτελεί θυγατρική της ΜΟΤΟΡ ΟΪΛ σε ποσοστό 100%.

## Ιστορία
Η εταιρεία ιδρύθηκε το 1977 ως εμπορία λιπαντικών και το 1982 άρχισε να προμηθεύει με υγρά καύσιμα την Αττική. Το 1984 άρχισε να δραστηριοποιείται στη Βόρεια Ελλάδα. Από το 1985 ξεκίνησε την επέκτασή της στην αγορά της Πελοποννήσου ξεκινώντας από την περιοχή της Κορινθίας. Εν συνεχεία έδωσε έμφαση στη Δυτική Ελλάδα.

## Δραστηριότητες
Δραστηριοποιείται στο χώρο με 660 πρατήρια καυσίμων που φέρουν το σήμα της σε όλη τη χώρα, και άλλα 440 στα Βαλκάνια. Αποτελεί μία από τις μεγαλύτερες εταιρείες εμπορίας υγρών καυσίμων στην Ελλάδα. Το 2015 είχε ετήσιες πωλήσεις περίπου 2.600.000 μετρικών τόνων.

Η AVIN διαθέτει Σταθμούς Εξυπηρέτησης Αυτοκινήτων (ΣΕΑ) σε διάφορα σημεία στην Ελλάδα. Το 2015 η εταιρεία ανέλαβε τη λειτουργία και των πρατηρίων καυσίμων της Cyclon Hellas, η οποία απορροφήθηκε από τη ΜΟΤΟΡ ΟΪΛ. Το ίδιο έτος, η AVIN τιμήθηκε με το βραβείο GOLD του Health & Safety Awards 2015.

## Εξαγωγές
Η AVIN εξάγει πετρελαιοειδή σε χώρες των Βαλκανίων, όπως η Βουλγαρία, η Βόρεια Μακεδονία, η Αλβανία, η Σερβία και η Ρουμανία, αλλά και στην Κύπρο, την Ιταλία και τη Μάλτα.

## Παραπομπές


## Εξωτερικοί σύνδεσμοι
* 

Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
Κατηγορία:Όμιλος Βαρδινογιάννη
Γενικές εκλογές του Κουρασάο (2016)

μικρογραφία|Η λίστα με τα πολιτικά κόμματα που διεκδίκησαν να συμμετάσχουν στις Γενικές εκλογές του Κουρασάο το 2016.
**Γενικές εκλογές** διεξήχθησαν στο Κουρασάο στις 5 Οκτωβρίου 2016. Η αρχική ημερομηνία για τη διεξαγωγή τους ήταν η 30η Σεπτεμβρίου, όμως η ψηφοφορία αναβλήθηκε λόγω του τυφώνα Μάθιου. Συνολικά έλαβαν μέρος 13 κόμματα.

## Εκλογικό σύστημα
Τα 21 μέλη του νομοθετικού σώματος (Estates) εκλέγονται με απλή αναλογική. Τα κόμματα που κέρδισαν έδρες στις προηγούμενες εκλογές μπορούν να πάρουν μέρος, ενώ διεξάγονται προκριματικές εκλογές για να καθοριστεί ποια κόμματα μπορούν να συμμετάσχουν. Τα κόμματα απαιτείται να συγκεντρώσουν τουλάχιστον 1% των ψήφων στις προηγούμενες εκλογές προκειμένου να λάβουν μέρος.

## Προκριματικές εκλογές
Πορηγήθηκαν των γενικών εκλογών προκριματικές εκλογές στις 20 και στις 21 Αυγούστου 2016. Μόνο 7 από τα συνολικά 15 κόμματα που έλαβαν μέρος πληρούσαν τις προϋποθέσεις (να έχουν συγκεντρώσει τουλάχιστον 1% στις προηγούμενες εκλογές). Αυτό μεταφράζεται σε 870 ψήφους.

## Αποτελέσματα

## Παραπομπές


2016
Κουρασαο
ΕΚΟ

Ο όρος **ΕΚΟ** μπορεί να αναφέρεται σε:

* ΕΚΟ Α.Β.Ε.Ε., εταιρεία πετρελαιοειδών
* Ευάλωτες Κοινωνικές Ομάδες ή Ευπαθείς Κοινωνικά Ομάδες, χαρακτηρισμός ομάδων ανθρώπων
* Ουμπέρτο Έκο, συγγραφέας
Μαντίνκα (λαός)

Οι **Μαντίνκα** (επίσης γνωστοί ως Μαντένκα, Μαντίνκο, Μαντίνγκο και Μαλίνκε) είναι εθνοτική ομάδα της Δυτικής Αφρικής με εκτιμώμενο παγκόσμιο πληθυσμό των έντεκα εκατομμυρίων. Είναι απόγονοι της αυτοκρατορίας του Μάλι, η οποία ανήλθε στην εξουσία υπό την ηγεσία του βασιλέα Σουντιάτα Κεϊτά. Οι Μαντίνκα με τη σειρά τους ανήκουν στη μεγαλύτερη εθνογλωσσική ομάδα της Δυτικής Αφρικής, τους Μαντέ, που αντιπροσωπεύουν περισσότερο από είκοσι εκατομμύρια άτομα (συμπεριλαμβανομένων των Ντιουλά, Κασονκέ και Μπαμπάρα). Σήμερα, το μεγαλύτερο ποσοστό των Μαντίνκα στην Αφρική είναι μουσουλμάνοι.

## Διασπορά
Οι Μαντίνκα ζουν κυρίως στη Δυτική Αφρική, ιδίως στην Γκάμπια, τη Γουινέα, το Μάλι, τη Σιέρα Λεόνε, την Ακτή του Ελεφαντοστού, τη Σενεγάλη, την Μπουρκίνα Φάσο, τη Λιβερία, τη Γουινέα-Μπισάου, στις περιοχές του Νίγηρα και τη Μαυριτανία. Αν και είναι ευρέως διαδεδομένη ομάδα, οι Μαντίνκα δεν αποτελούν τη μεγαλύτερη εθνοτική ομάδα σε οποιαδήποτε από τις χώρες στις οποίες ζουν, εκτός της Γκάμπια. Οι περισσότεροι ζουν σε δίκτυα οικογενειών σε παραδοσιακά χωριά της υπαίθρου. Τα χωριά των Μαντίνκα είναι αρκετά αυτόνομα και καθοδηγούνται από έναν αρχηγό και την ομάδα των γερόντων. Ζουν σε προφορική κοινωνία και η μάθηση γίνεται συνήθως μέσα από ιστορίες, τραγούδια και παροιμίες.

## Ανεξαρτησία
Προερχόμενοι από το Μάλι, οι Μαντίνκα κέρδισαν την ανεξαρτησία τους από προηγούμενες αυτοκρατορίες κατά τον δέκατο τρίτο αιώνα και ίδρυσαν τη δική τους αυτοκρατορία που απλωνόταν σε όλη τη Δυτική Αφρική. Μετανάστευσαν δυτικά από τον ποταμό Νίγηρα σε αναζήτηση καλύτερων γεωργικών εκτάσεων και περισσότερες ευκαιρίες για κατακτήσεις. Μέσα από μια σειρά συγκρούσεων, κυρίως με το Ιμαμάτο της Φούτα Τζαλόν, περίπου το ήμισυ του πληθυσμού των Μαντίνκα εξισλαμίστηκε εγκαταλείποντας τις ανιμιστικές πεποιθήσεις του. Κατά τη διάρκεια του 16ου, 17ου και 18ου αιώνα πολλοί Μαντίνκα υποδουλώθηκαν και στάλθηκαν στην Αμερική και ως εκ τούτου, ένα σημαντικό ποσοστό των Αφροαμερικανών στις Ηνωμένες Πολιτείες αντλεί την καταγωγή του από τους Μαντίνκα.

## Παραπομπές σημειώσεις


## Εξωτερικοί σύνδεσμοι
* Mandinka
* Malinke
* A UK based website devoted to playing Malinke djembe rhythms
* The Ethnologue page for this people group
* 
* 

Κατηγορία:Εθνοτικές ομάδες στην Γκάμπια
Κατηγορία:Εθνοτικές ομάδες στη Γουινέα
Κατηγορία:Εθνοτικές ομάδες στο Μάλι
Κατηγορία:Εθνοτικές ομάδες στην Ακτή του Ελεφαντοστού
Κατηγορία:Εθνοτικές ομάδες στην Μπουρκίνα Φάσο
Κατηγορία:Εθνοτικές ομάδες στη Γουινέα-Μπισάου
Κατηγορία:Εθνοτικές ομάδες στη Μαυριτανία
Κατηγορία:Εθνοτικές ομάδες στη Σιέρα Λεόνε
Κατηγορία:Εθνοτικές ομάδες στη Λιβερία
Κατηγορία:Εθνοτικές ομάδες στη Σενεγάλη
ΕΚΟ Α.Β.Ε.Ε.

[thumb|Βενζινάδικο της εταιρείας στο [Άργος.]]
Η **ΕΚΟ**, εταιρεία πετρελαιοειδών με έδρα το Μαρούσι Αττικής στην Ελλάδα, προήλθε από την εξαγορά της Esso Pappas, θυγατρικής της Exxon, από την εταιρεία χαρτοφυλακίου με δημόσιο χαρακτήρα, «ΕΚΟ ΕΛΕΠΕΧ», στις 6 Μαρτίου του 1984. Ακολούθησε η αλλαγή επωνυμίας της Esso σε «ΕΚΟ», υπό τη Δημόσια Επιχείρηση Πετρελαίου Α.Ε. (ΔΕΠ).

Το 1995, η εταιρεία επέκτεινε τις δραστηριότητές της στη Γεωργία. Το 1998, η ΕΚΟ απέκτησε τον έλεγχο των εταιρειών ΠΕΤΡΟΛΙΝΑ OVERSEAS και ΕΚΟΛΙΝΑ, ενώ το ίδιο έτος η ΔΕΠ άλλαξε την επωνυμία της σε ΕΛΠΕ, παίρνοντας υπό τον έλεγχο της ένα κλάδο της ΕΚΟ, όπως και τις εταιρείες ΕΛΔΑ Α.Ε. και ΔΕΠ-ΕΚΥ. Έπειτα, άλλος κλάδος της ΕΚΟ προχώρησε σε συγχώνευση με την εταιρεία ΕΛΔΑ-Ε, δημιουργώντας μία νέα εταιρεία, την «ΕΚΟ-ΕΛΔΑ Α.Β.Ε.Ε.» υπό τον έλεγχο της ΕΛΠΕ. Το 1998, η ΕΚΟ-ΕΛΔΑ Α.Β.Ε.Ε. απέκτησε τα δικαιώματα της Γ. Μαμιδάκης & Σία Α.Ε.Ε.Π., ενώ το 2002 προχώρησε σε περαιτέρω επέκταση των δραστηριοτήτων της σε Βουλγαρία και Σερβία.

## Παραπομπές


## Εξωτερικοί σύνδεσμοι
* 

Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
Esso

Η **Esso** είναι εμπορική ονομασία της ExxonMobil και των συνδεδεμένων εταιρειών της. Η ονομασία είναι μια φωνητική έκδοση από τα αρχικά της Standard Oil (SO = Esso) και ως εκ τούτου έγινε το επίκεντρο πολλών διαφορών και κανονιστικών περιορισμών στις Ηνωμένες Πολιτείες.

Το 1972 είχε αντικατασταθεί σε μεγάλο βαθμό στις ΗΠΑ από το εμπορικό σήμα Exxon, αφότου αγόρασε τη Humble Oil, ενώ η Esso παρέμεινε να χρησιμοποιείται ευρέως αλλού. Στο μεγαλύτερο μέρος του κόσμου, το εμπορικό σήμα Esso και το σήμα Mobil είναι τα κύρια εμπορικά σήματα της ExxonMobil, με την επωνυμία Exxon ακόμα σε χρήση μόνο στις Ηνωμένες Πολιτείες μαζί με Mobil.

## Παραπομπές


## Εξωτερικοί σύνδεσμοι
* 
* 

Κατηγορία:Επιχειρήσεις των ΗΠΑ
Κατηγορία:Οικογένεια Ροκφέλερ
Κατηγορία:Εταιρείες ιδρυθείσες το 1912
Mobil

Η **Mobil**, παλαιότερα γνωστή ως **Socony-Vacuum Oil Company**, είναι μια μεγάλη αμερικανική εταιρεία πετρελαίου η οποία συγχωνεύθηκε με την Exxon το 1999 για να σχηματίσουν μια μητρική εταιρεία με την επωνυμία ExxonMobil. Στο παρελθόν αποτελούσε μία από τις λεγόμενες *Seven Sisters* (Επτά Αδελφές), που κυριάρχησαν στην παγκόσμια βιομηχανία πετρελαίου από τα μέσα της δεκαετίας του 1940 ως το 1970.

Σήμερα, η Mobil συνεχίζει να υφίσταται ως ένα σημαντικό εμπορικό σήμα στο πλαίσιο της συνδυασμένης εταιρείας, καθώς σε ορισμένες περιπτώσεις εξακολουθεί να διαθέτει πρατήρια καυσίμων με δικό τους κατάστημα διαφόρων ειδών. Τα πρώην κεντρικά γραφεία της Mobil στην κομητεία Φάιφαξ της Βιρτζίνια, χρησιμοποιήθηκαν ως κεντρικά γραφεία της ExxonMobil μέχρι το 2015, όταν οι εργαζόμενοι της ExxonMobil ενοποιήθηκαν σε μια νέα εταιρική περιοχή στο Σπρινγκ του Τέξας.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις των ΗΠΑ
ΕΤΕΚΑ

Η **ΕΤΕΚΑ** είναι εταιρεία πετρελαιοειδών η οποία εδρεύει στο Πέραμα της Αττικής στην Ελλάδα. Διαθέτει επίσης έδρα στο 10ο χιλιόμετρο της εθνικής οδού Θεσσαλονίκης-Κιλκίς. Η εταιρεία δραστηριοποιείται στην Ελλάδα.

Ξεκίνησε τη λειτουργία της το 1983, εφοδιάζοντας τα πλοία με καύσιμα. Το ίδιο έτος η εταιρεία έκανε μία σημαντική αγορά, καθώς απέκτησε τις εγκαταστάσεις της Ελληνικής Βιοµηχανίας Υπολειµµάτων Νάφθης (ΕΛΒΥΝ) στο Πέραμα.

Τη δεκαετία του 2000, η εταιρεία κατάφερε να ανταπεξέλθει στη δύσκολη οικονομική συγκυρία, με κύκλο εργασιών στα 513.595.276 ευρώ το 2008 και με καθαρά κέρδη της τάξεως των 715.506 ευρώ το 2009.

## Παραπομπές


## Εξωτερικοί σύνδεσμοι
* 

Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
ExxonMobil

Η **ExxonMobil** είναι αμερικανική πολυεθνική εταιρεία πετρελαίου και φυσικού αερίου που εδρεύει στο Ίρβινγκ του Τέξας. Είναι ο μεγαλύτερος άμεσος απόγονος της εταιρεία Standard Oil του Τζον Ντ. Ροκφέλερ, και διαμορφώθηκε στις 30 Νοεμβρίου του 1999 από τη συγχώνευση της Exxon (πρώην εταιρεία Standard Oil του Νιου Τζέρσι) και της Mobil (πρώην εταιρεία Standard Oil της Νέα Υόρκης).

Πέρα από 8η μεγαλύτερη εταιρεία στον κόσμο με βάση τα έσοδα, η ExxonMobil είναι επίσης η πέμπτη μεγαλύτερη εισηγμένη εταιρεία με βάση την κεφαλαιοποίηση της αγοράς. Η εταιρεία κατετάγη 6η σε παγκόσμιο επίπεδο στο «Forbes Global 2000» το 2014. Η ExxonMobil ήταν η 2η πιο κερδοφόρα εταιρεία του «Fortune 500» το 2014.

## Παραπομπές


## Εξωτερικοί σύνδεσμοι
* 
* 

Κατηγορία:Επιχειρήσεις των ΗΠΑ
Κατηγορία:Οικογένεια Ροκφέλερ
Βροντώδης άργυρος

Ο ** βροντώδης άργυρος** (AgCNO) είναι το άλας αργύρου του βροντικού οξέος, μία ιδιαιτέρως εκρηκτική χημική ένωση.  

Ο βροντώδης άργυρος είναι βασικό εκρηκτικό, αλλά έχει περιορισμένη χρήση, λόγω της εξαιρετικής ευαισθησίας του σε κρούση, θερμότητα, πίεση και ηλεκτρισμό. Το άγγιγμα ενός φτερού που πέφτει, η πρόσκρουση μίας και μόνο σταγόνας νερού ή μία μικρή στατική ηλεκτρική εκκένωση επαρκούν για να προκαλέσουν την έκρηξη μίας μικρής ποσότητας βροντώδους αργύρου με μέγεθος όσο ένα κέρμα των δέκα λεπτών του ευρώ και βάρος μερικών χιλιοστόγραμμων. Η συγκέντρωση μεγαλύτερων ποσοτήτων είναι αδύνατη, λόγω της τάσης του υλικού να αυτο-πυροδοτείται από το ίδιο του το βάρος.

Κατηγορία:Ενώσεις αργύρου
Τζέισον Μπέιτμαν

Ο **Τζέισον Κεντ Μπέιτμαν** (αγγλικά: *Jason Kent Bateman* 14 Ιανουαρίου 1969) είναι Αμερικανός ηθοποιός, σκηνοθέτης και παραγωγός. Απέκτησε μεγάλη δημοτικότητα τη δεκαετία του 1980, συμμετέχοντας στις τηλεοπτικές σειρές *[[Silver Spoons]]* και *[[The Hogan Family]]*, αλλά και στην ταινία *[[Teen Wolf Too]]* (1987). Σχεδόν μία δεκαετία αργότερα, συμμετέχοντας στη σειρά *[[Arrested Development (τηλεοπτική σειρά)|Arrested Development]]*, έλαβε μεταξύ άλλων μία Χρυσή Σφαίρα και ένα Βραβείο Satellite. Έκτοτε καθιερώθηκε στο Χόλιγουντ, και συμμετείχε σε ταινίες όπως το *[[Hancock (ταινία)|Hancock]]* (2008), το *[[Paul (ταινία)|Paul]]* (2011), το *[[Αφεντικά για σκότωμα]]* (2011) και το *[[Ζωούπολη]]* (2016).

## Παραπομπές


## Εξωτερικοί σύνδεσμοι

* 
* Jason Bateman at Emmys.com 

Κατηγορία:Αμερικανοί παραγωγοί ταινιών
Κατηγορία:Βραβευμένοι με Χρυσή Σφαίρα
Κατηγορία:Αμερικανοί ηθοποιοί κινηματογράφου‎
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί σκηνοθέτες κινηματογράφου
Νιότη (ταινία)

Η ***Νιότη*** (ιταλ. *La Giovinezza*) είναι ταινία του 2015 ιταλικής, γαλλικής, ελβετικής και βρετανικής παραγωγής. Η σκηνοθεσία και το σενάριο είναι του Πάολο Σορεντίνο.

Απέσπασε το βραβείο καλύτερης ταινίας στα Βραβεία Ευρωπαϊκού Κινηματογράφου του 2015.
## Πλοκή
Σε ένα πολυτελές ξενοδοχείο στις ελβετικές Άλπεις διαμένουν δύο ηλικιωμένοι φίλοι: ο μαέστρος Φρεντ Μπάλιντζερ και ο σκηνοθέτης και σεναριογράφος Μικ Μπόιλ. Επίσης, μένει και ο νεαρός ηθοποιός Τζίμι Τρι, ο οποίος είναι απογοητευμένος που τον θυμούνται μόνο όταν είχε παίξει το ρομπότ, ενώ έχει συνεργαστεί με σπουδαίους σκηνοθέτες. Επίσης, μένουν ο Ντιέγκο Μαραντόνα και η Miss Universe. Ο απεσταλμένος της βασίλισσας Ελισάβετ προτείνει στον Φρεντ να διευθύνει την ορχήστρα στα γενέθλιά της παίζοντας τα *Simple Songs*, τα πιο γνωστά και "απλοϊκά" τραγούδια του, και εκείνος αρνείται. Ο Μικ ετοιμάζει την καινούρια του ταινία και θέλει για πρωταγωνίστρια τη φίλη του και επί χρόνων συνεργάτιδά του την Μπρέντα Μορέλ.

Οι δύο φίλοι έχουν κάτι κοινό: τα παιδιά τους, η Λένα και ο Τζούλιαν είναι παντρεμένοι, μέχρι που ο Τζούλιαν γνωρίζει την 30χρονη ποπ-σταρ Παλόμα Φέιθ και χωρίζουν. Η Λένα εξοργίζεται και ξεσπά στον πατέρα της, λέγοντάς του πως έχει ευθύνη για την ανατροφή της και που δεν πάει τόσα χρόνια να δει τη γυναίκα του στη Βενετία. Ο απεσταλμένος της βασίλισσας έρχεται ξανά και ο Φρεντ αρνείται ξανά και του εξηγεί πως τα *Simple Songs* μπορεί να τα πει μόνο η γυναίκα του.

Στο ξενοδοχείο καταφτάνει η πρωταγωνίστρια Μπρέντα Μορέλ και ανακοινώνει στον Μικ πως δε θα παίξει στην ταινία του, γιατί οι τελευταίες του είναι κακές και επειδή συμφώνησε να παίξει σε μια τηλεοπτική σειρά. Μετά την αναχώρηση της Μπρέντα, ο Μικ πηδάει από το μπαλκόνι μπροστά στον Φρεντ. Η Μπρέντα μαθαίνει το γεγονός στο αεροπλάνο και παθαίνει κρίση από τη στενοχώρια της. Ο Φρεντ επισκέπτεται τη γυναίκα του στη Βενετία, η οποία είναι έγκλειστη σε γηροκομείο και σε άσχημη κατάσταση.

Στο τέλος, ο Φρεντ διευθύνει την ορχήστρα στα γενέθλια της βασίλισσας παίζοντας τα *Simple Songs*.
## Διανομή

## Παραπομπές


## Εξωτερικοί σύνδεσμοι
*Επίσημη ιστοσελίδα
*Η ταινία στην IMDb

Κατηγορία:Ιταλικές ταινίες της δεκαετίας 2010
Κατηγορία:Γαλλικές ταινίες της δεκαετίας 2010
Κατηγορία:Ελβετικές ταινίες
Κατηγορία:Βρετανικές ταινίες της δεκαετίας 2010
Κατηγορία:Αγγλόφωνες ταινίες
Κατηγορία:Ισπανόφωνες ταινίες
Κατηγορία:Ταινίες σε σκηνοθεσία Πάολο Σορεντίνο
Κατηγορία:Ταινίες του 2015
Κατηγορία:Ταινίες παραγωγής StudioCanal
Κατηγορία:Βρετανικές δραματικές κωμικές ταινίες
Κατηγορία:Βρετανικές buddy ταινίες
Κατηγορία:Ιταλικές buddy ταινίες
Κατηγορία:Κωμικές buddy ταινίες
Κατηγορία:Ταινίες γυρισμένες στην Ιταλία
Κατηγορία:Ταινίες γυρισμένες στη Βενετία
Κατηγορία:Ταινίες γυρισμένες στην Ελβετία
Βαν Γκογκ αυτοπροσωπογραφία (1889)

Η **Αυτοπροσωπογραφία** είναι μια ελαιογραφία σε καμβά του 1889 του μετα-ιμπρεσιονιστή ζωγράφου Βίνσεντ βαν Γκογκ. Ο πίνακας, ο οποίος μπορεί να είναι η τελευταία αυτοπροσωπογραφία του Βαν Γκογκ, ζωγραφίστηκε τον Σεπτέμβριο του ίδιου έτους, λίγο πριν φύγει από το Σεν Ρεμί ντε Προβάνς στην Νότια Γαλλία.

## Πίνακας
Αυτή η αυτοπροσωπογραφία ήταν μια από τις περίπου 40 που παρήγαγε ο Βαν Γκογκ κατά τη διάρκεια μιας περιόδου 10 ετών και αποτελούν ένα σημαντικό μέρος του έργου του ως ζωγράφος. Ζωγράφιζε τον εαυτό του γιατί συχνά δεν είχε χρήματα για να πληρώσει για μοντέλα. Πήρε τον πίνακα μαζί του στο *Auvers-sur-Oise* κοντά στο Παρίσι, όπου τον έδειξε στον Δρ Πωλ Γκασέ που θεώρησε πως ήταν «απολύτως φανατικό». 
Οι ιστορικοί της τέχνης είναι διχασμένοι ως προς το αν αυτός ο πίνακας ή η Αυτοπροσωπογραφία χωρίς γενειάδα είναι η οριστική αυτοπροσωπογραφία του Βαν Γκογκ. Ο Ίνγκο Φ. Ουάλθερ και ο Ιάν Χάλσκερ θεωρούν ότι αυτή είναι η τελευταία, με τον Χάλσκερ να θεωρεί πως ζωγραφίστηκε στην Αρλ μετά τον εγκλεισμό του Βαν Γκογκ στο άσυλο μετά τον ακρωτηριασμό του αυτιού του, όταν ο Ρόναλντ Πινκβάνς θεωρεί πως το έργο ''Αυτοπροσωπογραφία χωρίς γενειάδα'' ότι είναι η τελευταία του.

Ο Βαν Γκογκ έστειλε αυτόν τον πίνακα στο νεώτερο αδελφό του, τον έμπορο έργων τέχνης Τεό. Η συνοδευτική επιστολή του έχει ως εξής: «Θα πρέπει να μελετήσεις [τον πίνακα] για λίγο χρόνο. Ελπίζω να παρατηρήσεις ότι οι εκφράσεις του προσώπου μου έχουν γίνει πολύ πιο ήρεμες, αν και τα μάτια μου έχουν το ίδιο ανασφαλές βλέμμα όπως και πριν, ή έτσι μου φαίνεται. ».

Οι ιστορικοί της τέχνης Ίνγκο Φ. Ουάλθερ και Ράινερ Μέτζγκερ θεωρούν ότι «ο πίνακας δεν έχει μια όμορφη πόζα ούτε ρεαλιστική... [είναι] μια στάση που δείχνει μεγάλο κίνδυνο, μεγάλη αναταραχή, για να είναι σε θέση να κρατήσει την ταραχή και το τρέμουλό του υπό έλεγχο.» Σύμφωνα με τον Μπέκετ τα χρώματα που διαλύονται και ταυτόχρονα τα ταραχώδη μοτίβα σηματοδοτούν μια αίσθηση έντασης και πίεσης, που συμβολίζουν την νοητική κατάσταση του καλλιτέχνη, η οποία είναι κάτω από μια ψυχική, σωματική και συναισθηματική πίεση.

Το Μουσείο *Musée d'Orsay* στο Παρίσι, που έχει τον πίνακα από το 2015, θεωρεί ότι «η ακινησία του μοντέλου έρχεται σε αντίθεση με τα κυματιστά μαλλιά και γενειάδα, που αντηχεί και ενισχύεται από τα παραισθησιογόνα αραβουργήματα του φόντου». Το μουσείο απέκτησε τον πίνακα το 1986.

## Παραπομπές

### Πηγές

* 
* 
* 
* 
* 

## Δείτε ακόμα
*Κίνημα Τέχνης
*Ιμπρεσιονισμός
*Πωλ Γκωγκέν

Κατηγορία:Έργα ζωγραφικής του Βίνσεντ βαν Γκογκ
Διάνα (γεωργικά μηχανήματα)

Η **Διάνα **είναι το εμπορικό σήμα των γεωργικών μηχανημάτων που παράγονται από την εταιρεία **Irene Chrissadakou A.E.**, μια εταιρεία που εδρεύει στον Ταύρο Αθήνας. Κυκλοφόρησε το 1976, είναι ένα από τα πιο επιτυχημένα μηχανήματα στον τομέα του και επίσης, κατάφερε να επιβιώσει από την κρίση στην ελληνική μεταποιητική βιομηχανία της δεκαετίας του 1980 και του 1990.

Με το όνομα "Διάνα", η εταιρεία έχει δημιουργήσει ένα ευρύ φάσμα μηχανημάτων και εξαρτημάτων. Μεταξύ του 1979 και του 1984, ανέπτυξε και παρήγαγε ένα είδος ελαφρύ φορτηγού σε εκδόσεις "ανοικτού" και "κλειστού" ταξί (όπου είχε κινητήρα Ντίζελ 18&#x20;hp Ruggerini, μέγιστη ταχύτητα 67&#x20;km/h, μπορούσε να μεταφέρει 1 τόνο ωφέλιμου φορτίου και διέθετε την ικανότητα να περνάει διά μέσου των αγρών), καθώς και μια σειρά από μοντέλα ελαφριών τρακτέρ.

## Παραπομπές
* L.S. Skartsis, "Encyclopedia of Greek vehicles and aircraft", Achaikes Ekdoseis/Typorama, Patras, Greece (1995) ISBN 960-7620-00-3
* L.S. Skartsis, "Greek Vehicle & Machine Manufacturers 1800 to present: A Pictorial History", Marathon (2012) ISBN 978-960-93-4452-4 (eBook)

## Εξωτερικοί σύνδεσμοι
* Company website

Κατηγορία:Ελληνικά εμπορικά σήματα
Κατηγορία:Ελληνικές βιομηχανίες
Αστυνομία της Καταλονίας

Η **Αστυνομία της Καταλονίας** (καταλανικά: Policia de la Generalitat de Catalunya - Mossos d'Esquadra) είναι πολιτικό σώμα ασφαλείας της περιφέρειας της Καταλονίας που τελεί κάτω από τον άμεσο έλεγχο της περιφερειακής Κυβέρνησης και συγκεκριμένα του Τμήματος Δικαιοσύνης και Εσωτερικών. Είναι ένα από τα τρία ιδιαίτερα σώματα περιφερειακής αστυνομίας της Ισπανίας και έχει ως αποκλειστικές αρμοδιότητες την έρευνα των εγκλημάτων, την προστασία των ατόμων και της περιουσίας, τη δημόσια τάξη, την αστυνόμευση του οδικού δικτύου της Καταλονίας και την εξασφάλιση τήρησης των νόμων του Καταλανικού Κοινοβουλίου. Μαζί με τις τοπικές αστυνομίες είναι το αποκλειστικό όργανο τήρησης της τάξης στην περιφέρεια παρά την παράλληλη λειτουργία της Ισπανικής Εθνικής Αστυνομίας και της Πολιτοφυλακής σε χώρους και τομείς που ορίζει το ισπανικό σύνταγμα.

Ιστορικά ανάγεται στον 18ο αιώνα όταν ιδρύθηκε από τον Φίλιππο Ε΄ για να καταπολεμήσει τους αντάρτες που συνέχιζαν να υποστηρίζουν τον αρχιδούκα Κάρολο μετά το πέρας του Πολέμου της Ισπανικής Διαδοχής και τους ληστές στην καταλανική επαρχία. Συνέχισε να λειτουργεί σταθερά (εξαιρουμένης μιας μικρής παύσης μεταξύ 1868 και 1876) μέχρι τον Ισπανικό Εμφύλιο, όπου στάθηκε πιστή στην Κυβέρνηση της Καταλονίας. Ως αποτέλεσμα, με την νίκη των δυνάμεων του στρατηγού Φράνκο το 1939 καταργήθηκε. Επανιδρύθηκε το 1983 στα πλαίσια της Ισπανικής Μεταπολίτευσης και ξεκίνησε να λειτουργεί  πρακτικά το 1994, αντικαθιστώντας σταδιακά την Ισπανική Αστυνομία στο σύνολο της καταλανικής επικράτειας.
μικρογραφία|Ελικόπτερο της Καταλανικής Αστυνομίας

## Παραπομπές


Κατηγορία:Καταλωνία
Κατηγορία:Σώματα ασφαλείας
Γενικές εκλογές 2016 στη Δομινικανή Δημοκρατία

**Γενικές εκλογές** διεξήχθησαν στη Δομινικανή Δημοκρατία στις 15 Μαΐου 2016 για την εκλογή προέδρου, αντιπροέδρου και Εθνικού Κογκρέσου καθώς και 20 αντιπροσώπων στο Κοινοβούλιο Κεντρικής Αμερικής, δημοτικών συμβούλων, δημάρχων και αντιδημάρχων. Στις 15 Μαΐου 2015 ο Ρομπέρτο Ροσάριο, επικεφαλής της Κεντρικής Εφορευτικής Επιτροπής, ανέφερε ότι οι έδρες που θα διεκδικούνταν στις εκλογές ήταν συνολικά 4.300 , κάτι που τις καθιστούσε "τις πλέον σύνθετες εκλογές στην ιστορία".

## Πλαίσιο
Οι προηγούμενες εκλογές είχαν διεξαχθεί το 2010 και κανονικά οι επόμενες θα διεξάγονταν το 2014. Ωστόσο, η κοινοβουλευτική θητεία παρατάθηκε κατά δύο χρόνια και οι εκλογές έγιναν το 2016.

Στις 19 Απριλίου 2015 η πολιτική επιτροπή του κυβερνώντος Δομινικανού Κόμματος Απελευθέρωσης, αποφάσισε, όχι ομόφωνα, να αναθεωρήσει το σύνταγμα με σκοπό να επιτραπεί σε έναν πρόεδρο να επανεκλεγεί. Η αναθεώρηση εγκρίθηκε από τη Βουλή στις 2 Ιουνίου.

## Εκλογικό σύστημα
Ο Πρόεδρος εκλέγεται με το σύστημα των δύο γύρων.Για να εκλεγεί κάποιος υποψήφιος θα πρέπει να έχει συγκεντρώσει στον πρώτο γύρο το 50% + 1 (τουλάχιστον 51% των ψήφων). Ο δεύτερος γύρος θα διεξαγόταν τον Ιούνιο του 2016 σε περίπτωση που κανείς από τους υποψηφίους δεν συμπλήρωνε το απαιτούμενο ποσοστό από τον πρώτο γύρο.

Το Κογκρέσο (*Congreso de la República*) αποτελείται από δύο σώματα. Η άνω βουλή ή Γερουσία  (*Senado*) αριθμεί 32 μέλη, που εκλέγονται για 4ετή θητεία σε μονοεδρικές περιφέρειες. Η κάτω βουλή ή Βουλή των Αντιπροσώπων (*Cámara de Diputados*) απαρτίζεται από 178 μέλη, που εκλέγονται επίσης για θητεία 4 ετών με το σύστημα της απλής αναλογικής ανάλογα με την κάθε περιφέρεια: ανά 50.000 κατοίκους εκλέγεται ένας βουλευτής και όχι λιγότεροι από 2 σε κάποιες περιπτώσεις.

Η ψηφοφορία είναι υποχρεωτική.

## Αποτελέσματα
Ο πρόεδρος Ντανίλο Μεδίνα επανεξελέγη για δεύτερη θητεία, παρά τις διαμαρτυρίες για τις καθυστερήσεις και τον τρόπο με τον οποίο καταμετρήθηκαν τα ψηφοδέλτια.
 
### Πρόεδρος

### Γερουσία

### Βουλή των Αντιπροσώπων

## Μετεκλογικά επεισόδια
Η εκλογική διαδικασία επισκιάστηκε από σοβαρές παρατυπίες, όπως την εκδίωξη των αντιπροσώπων της αντιπολίτευσης κατά την έναρξη της ψηφοφορίας,την εξαφάνιση των καλπών, την πυρπόληση ψηφοδελτίων, τις φωτιές σε επαρχιακές εκλογικές επιτροπές, την αλλοίωση των εκλογικών φυλλαδίων με τα ονόματα των ψηφοφόρων και την παρουσία ψηφοδελτίων από διαφορετικές επαρχίες στην ίδια κάλπη. Στην πόλη Σαν Πέδρο ντε Μακορίς έγιναν μαζικές διαδηλώσεις διαμαρτυρίας, που άφησαν 6 νεκρούς.

## Παραπομπές


## Εξωτερικοί σύνδεσμοι
*Elections in the Dominican Republic: 2016 General Elections IFES

2016
Δομινικα
Ντανίλο Μεδίνα

Ο **Ντανίλο Μεδίνα** (*Danilo Medina Sánchez*, 10 Νοεμβρίου 1951-) είναι πολιτικός από τη Δομινικανή Δημοκρατία, ο οποίος υπηρέτησε ως πρόεδρος της χώρας από τις 16 Μαΐου 2012 ως τις 16 Αυγούστου 2020. Εξελέγη για πρώτη φορά στις εκλογές του 2012 και επανεξελέγη για μία δεύτερη θητεία στις γενικές εκλογές του 2016 από τον πρώτο γύρο με ποσοστό 61% των ψήφων.

## Βιογραφικά στοιχεία
Γεννήθηκε στο Αρόιο Κάνο της επαρχίας Σαν Χουάν της νοτιοδυτικής Δομινικανής Δημοκρατίας. Έχει άλλα 7 αδέρφια. Ανέπτυξε συνδικαλιστική δράση από φοιτητής και έγινε μέλος του Δομινικανού Κόμματος Απελευθέρωσης το 1973, όταν ιδρύθηκε το κόμμα από τον καθηγητή Χουάν Μπος. Ο Μεδίνα σπούδασε Οικονομικές Επιστήμες στο Τεχνολογικό Ινστιτούτο του Αγίου Δομίνικου (Instituto Tecnológico Santo Domingo ή INTEC) και αποφοίτησε το 1984. Είναι μέλος της κεντρικής επιτροπής του κόμματος PLD από το 1983. Εξελέγη βουλευτής στις εκλογές του 1986 και το 1987 παντρεύτηκε την ψυχολόγο Κάντιδα Μοντίγια, με την οποία απέκτησε τρεις κόρες.

Ο Μεδίνα είναι ο μοναδικός πρόεδρος που είναι απόγονος ενός από τους ιδρυτές της Δομινικανής Δημοκρατίας. Ειδικότερα, ο Φρανσίσκο ντελ Ροσάριο Σάντσες είναι ο προ-προ-προ-προ-προπάππος του Μεδίνα (ο Μεδίνα είναι εξασέγγονος του Ροσάριο).

Προτού γίνει πρόεδρος, ο Μεδίνα υπηρέτησε ως Πρόεδρος της Βουλής των Αντιπροσώπων (1994-95) και ως υφυπουργός Προεδρίας (1996-99 και 2004-06).

Τον διαδέχθηκε στην προεδρία το 2020 ο Λουίς Αμπιναδέρ.

## Παραπομπές


Κατηγορία:Πρόεδροι της Δομινικανής Δημοκρατίας
Κωνσταντίνος Παληός

Ο **Κωνσταντίνος Παληός** (1897 - 9 Οκτωβρίου 1985), του Βασιλείου, ήταν Έλληνας γιατρός και πολιτικός. Υπηρέτησε ως βουλευτής Ιωαννίνων από το 1958 ως το 1964.

## Βιογραφία
Γεννήθηκε στο Δίλοφο Ιωαννίνων το 1897.  Σπούδασε ιατρική και αρχικά έγινε διευθυντής του Γαλλικού Νοσοκομείου Αθηνών. Αργότερα ανέλαβε διευθυντής της Χειρουργικής Κλινικής του Νοσοκομείου "Ευαγγελισμός".  

Διετέλεσε ακόμα πρόεδρος του Ιατρικού Συλλόγου Αθηνών και πρόεδρος της Πανηπειρωτικής Αδελφότητας Αθηνών.

Εξελέγη για πρώτη φορά βουλευτής Ιωαννίνων με την ΕΡΕ  το 1958 και επανεξελέγη με το ίδιο κόμμα το 1961 και το 1963.

Απεβίωσε σε ηλικία 88 ετών στην Αθήνα τον Οκτώβριο του 1985 και κηδεύτηκε στις 10 Οκτωβρίου από τον ιερό ναό Αγίων Θεοδώρων του Πρώτου Νεκροταφείου Αθηνών. Ήταν παντρεμένος με τη Λιλή.

## Παραπομπές


Κατηγορία:Έλληνες ιατροί του 20ού αιώνα
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Ιωαννίνων
Ο Πορτοφολάς

Το ***Ο Πορτοφολάς*** (πρωτότυπος τίτλος: ***Pickpocket***) είναι γαλλική σινεφίλ ταινία του 1959, σε σκηνοθεσία και σενάριο Ρομπέρ Μπρεσόν. Το έργο βασίζεται ελαφρώς στο περίφημο έργο του Φιόντορ Ντοστογιέφσκι, *[[Έγκλημα και Τιμωρία]]*. Πρωταγωνιστούν οι Μαρτίν Λα Σαλ, Μαρίκα Γκριν, Ζαν Πελεγκρί και Πιέρ Λεϊμαρί. Το παρόν έργο ήταν το πρώτο που ο Μπρεσόν, έγραψε ένα πρωτότυπο σενάριο και δε διασκεύασε ένα υπάρχον.

Επίκεντρο της ταινίας είναι ένας ευγενικός νέος, ο Μισέλ, ο οποίος, προσπαθώντας να επιβιώσει, διαπράττει μικρές κλοπές. Αργότερα, όμως, αυτές οι κλοπές, γίνονται συχνότερες, και ο Μισέλ, πλέον, μετέτρεψε τούτο τον παράνομο και  βιοποριστικό του τρόπο σε τέχνη. Κατόπιν, η αστυνομία τον συλλαμβάνει κι αυτό τον κάνει να σκεφτεί τις ηθικές προεκτάσεις της παρανομίας.

## Παραπομπές


## Εξωτερικοί σύνδεσμοι
*
*

Κατηγορία:Ταινίες του 1959
Κατηγορία:Γαλλόφωνες ταινίες
Κατηγορία:Γαλλικές ταινίες της δεκαετίας 1950
Κατηγορία:Γαλλικές ασπρόμαυρες ταινίες
Κατηγορία:Σινεφίλ ταινίες
Κατηγορία:Γαλλικές αστυνομικές ταινίες
Κατηγορία:Ταινίες σε σκηνοθεσία Ρομπέρ Μπρεσόν
Rothmans International

Η **Rothmans International plc** ήταν βρετανική καπνοβιομηχανία. Στις μάρκες της περιλαμβάνονταν οι Rothmans, Players και Dunhill. Η διεθνής έδρα της ήταν στο Hill Street του Λονδίνου και οι διεθνείς δραστηριότητές της διευθύνονταν από το Denham Place του Ντέναμ Βίλατζ στο Μπάκιγχαμσαϊρ.

Η δραστηριότητά της ήταν ισχυρότερη στην Ευρώπη, και ειδικευόταν σε premium μάρκες. Ήταν εισηγμένη στο Χρηματιστήριο του Λονδίνου και αποτελούσε κάποτε συστατικό του δείκτη FTSE 100, αλλά εξαγοράστηκε από την British American Tobacco το 1999.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις των ΗΠΑ
Κυβέρνηση Τερέζας Μέι 2016

Κατόπιν του Βρετανικού δημοψηφίσματος και της παραίτησης του Ντέιβιντ Κάμερον από την Πρωθυπουργία, η Τερέζα Μέι ανέλαβε τη διακυβέρνηση του Ηνωμένου Βασιλείου.
Προχώρησε στον σχηματισμό Κυβέρνησης στις 14 Ιουλίου του 2016, η οποία παρέμεινε στην εξουσία μέχρι τις 11 Ιουνίου του 2017, οπότε και σχηματίστηκε νέα Κυβέρνηση με επικεφαλής την ίδια. Η σύνθεση της πρώτης Κυβέρνησης Μέι ήταν η παρακάτω:

## Δείτε επίσης
* Κυβέρνηση του Ηνωμένου Βασιλείου Ντέιβιντ Κάμερον 2015

## Παραπομπές


Μει 2016
Αγριππίνα

Το όνομα **Αγριππίνα** μπορεί να αναφέρεται σε:

* Αγριππίνα η Πρεσβύτερη (14 -33 μ.Χ), Ρωμαία ευγενής και πολιτικός
* Ιουλία Αγριππίνα (15 - 59 μ.Χ), Ρωμαία αυτοκράτειρα
*Αγριππίνα (όπερα)
*Αγριππίνα (αστεροειδής)

__DISAMBIG__
Philip Morris International

Η **Philip Morris International Inc.** (**PMI**) είναι αμερικανική καπνοβιομηχανία με προϊόντα που πωλούνται σε περισσότερες από 200 χώρες και μερίδιο 15,6% της διεθνούς αγοράς τσιγάρων εκτός των Ηνωμένων Πολιτειών. Το καλύτερο και πιο αναγνωρισμένο προϊόν πώλησης της εταιρείας είναι η Marlboro.

Μέχρι την απόσχιση (spin-off) του Μαρτίου του 2008, η Philip Morris International αποτελούσε εταιρεία του ομίλου Altria. Η Altria εξήγησε την απόσχιση, υποστηρίζοντας ότι η ΡΜΙ θα έχει περισσότερη "ελευθερία" έξω από τους περιορισμούς της εταιρικής ιδιοκτησίας των ΗΠΑ, από την άποψη των πιθανών διαφορών και των νομοθετικών περιορισμών "στη συνέχιση της αύξησης των πωλήσεων στις αναδυόμενες αγορές", ενώ η Altria εστιάζει στις Ηνωμένες Πολιτείες. Οι μέτοχοι της Altria έδωσαν μετοχές στην PMI, η οποία είναι εισηγμένη στο Χρηματιστήριο του Λονδίνου και σε άλλες αγορές.

Η επιχειρησιακή έδρα της εταιρείας είναι στη Λωζάννη της Ελβετίας, αν και τα κεντρικά γραφεία παραμένουν στη Νέα Υόρκη. Δε λειτουργούν στις Ηνωμένες Πολιτείες, καθώς οι μάρκες της Philip Morris εκεί εξακολουθούν να ανήκουν στον πρώην ιδιοκτήτη της PMI, την Altria.

Επειδή ο καπνός, το κύριο συστατικό των τσιγάρων, είναι η μεγαλύτερη αιτία αποτρέψιμων θανάτων σε παγκόσμιο επίπεδο και είναι εθιστικός, οι δραστηριότητες της εταιρείας (και των ανταγωνιστών της) είναι εξαιρετικά αμφιλεγόμενες και γίνονται όλο και περισσότερο αντικείμενα δικαστικών διαφορών και περιοριστικών νομοθεσιών από ενδιαφερόμενες κυβερνήσεις σχετικά με τις επιπτώσεις των προϊόντων της στην υγεία.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις των ΗΠΑ
SABMiller

Η **SABMiller plc** είναι πολυεθνική ποτοποιία που εδρεύει στο Λονδίνο της Αγγλίας. Είναι η δεύτερη μεγαλύτερη ζυθοποιία στον κόσμο με βάση τα έσοδα (μετά την Anheuser-Busch InBev) και είναι επίσης σημαντική εμφιαλώτρια της Coca-Cola. Οι μάρκες της περιλαμβάνουν τις Fosters, Miller και Pilsner Urquell. Έχει επιχειρήσεις σε 80 χώρες σε όλο τον κόσμο και το 2009 πωλήθηκαν περίπου 21 δισεκατομμύρια λίτρα ποτών.

Η προέλευση της SABMiller χρονολογείται από την ίδρυση της South African Breweries το 1895, για να εξυπηρετήσει μια αναπτυσσόμενη αγορά ανθρακωρύχων και ερευνητών μέσα και γύρω από το Γιοχάνεσμπουργκ. Δύο χρόνια αργότερα, έγινε η πρώτη βιομηχανική εταιρεία στη λίστα του Χρηματιστηρίου του Γιοχάνεσμπουργκ. Από τις αρχές της δεκαετίας του 1990 και μετά, η εταιρεία ολοένα και επεκτείνεται διεθνώς, κάνοντας αρκετές εξαγορές και στις δύο αναδυόμενες και ανεπτυγμένες αγορές. Το 1999, διαμόρφωσε μια νέα εταιρεία χαρτοφυλακίου με έδρα το Ηνωμένο Βασίλειο, την SAB plc, και μετακόμισε την πρωτογενή εισαγωγή της στο Λονδίνο. Το Μάιο του 2002, η SAB plc απέκτησε τη Miller Brewing, σχηματίζοντας την SABMiller plc.

Η SABMiller είχε πρωτογενή εισαγωγή στο Χρηματιστήριο Αξιών του Λονδίνου και ήταν συστατικό του δείκτη FTSE 100. Ωστόσο, τον Οκτώβριο του 2015, η Anheuser-Busch InBev ανακοίνωσε τα σχέδιά της για την απόκτηση της SABMiller έναντι 69 δισεκατομμυρίων στερλίνων (104.000 εκατομμύρια δολάρια). Η εξαγορά, η οποία θα υποβαθμίσει την επωνυμία SABMiller, εγκρίθηκε από τους μετόχους των δύο εταιρειών στις 28 Σεπτεμβρίου του 2016.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις του Ηνωμένου Βασιλείου